打金麻

打金麻（Tacoma，讀/təˈkoʊmə/，美國字典：/tə·kō′·mə/），北話譯塔科馬，係美國一城，又係一埠，歸華盛頓州。個城地處大平洋東岸，即係北美洲西岸，喺些路西南五十一千米，省城奧林比亞五十千米。二千年統計，人口19萬3556，統計部門估計2008年有19萬7181。打金麻係省中第三大城。打金麻埠，係美國太平洋海岸一帶，國際貿易集散地。而1800年代，美國北太平洋鐵路，就揀咗呢個城做終站，因爲咁，有命運之城（City of Destiny）之稱。 打金麻喺二十世紀中期衰落，皆因人口分散，散落周圍。近年市區得以復蘇，有唔少新建設，有唔少投資，例如大學同輕鐵等。 打金麻舊時工人雲集，所以一向畀人印象粗鄙。